open-index/open-wikipedia-markdown huggingface dataset:
Signe Ratso

**Signe Ratso** (sündinud 24. augustil 1960) on Eesti ja Euroopa Liidu ametnik, alates 2018. aastast Euroopa Komisjoni teaduse ja innovatsiooni peadirektoraadi (DG RTD) asepeadirektor.

Ta on lõpetanud 1983. aastal Tartu Riikliku Ülikooli inglise filoloogia erialal (*cum laude*) ja 1993. aastal majanduse ja rahvusvahelise kaubanduse erialal (*cum laude*).

Aastatel 1994–2005 töötas Signe Ratso Majandus- ja Kommunikatsiooniministeeriumi asekantslerina eurointegratsiooni, Euroopa Liidu ja rahvusvahelise koostöö valdkonnas.

Aastatel 2006–2018 töötas ta Euroopa Komisjoni kaubanduse peadirektoraadis (DG TRADE), kus tegeles multilateraalse kaubanduse ja kahepoolseid vabakaubanduslepinguid puudutava üldise kaubandusstrateegiaga, kaubandusanalüüsi ja erinevaid tööstussektoreid puudutavate kaubandusküsimustega. Aastatel 2007–2010 olid tema vastutusvaldkonnas Maailma kaubandusorganisatsioon (WTO), OECD, juriidilised kaubandusküsimused, sealhulgas WTO kaubandusvaidlused ning põllumajandus- ja kalanduskaubandusega seotud küsimused. 2011. aastal vastutas ta turujuurdepääsu ja tööstuse valdkonna eest. Aastatel 2012–2018 töötas ta Euroopa Komisjoni kaubanduse peadirektoraadis kaubandusstrateegia ja turulepääsu valdkonna direktorina.

Alates 2018. aasta märtsist on ta Euroopa Komisjoni teaduse ja innovatsiooni peadirektoraadi (DG RTD) asepeadirektor, seejuures oli ta 2022. septembrist kuni 2023. aasta veebruarini ka peadirektori kohusetäitja.

## Tunnustus
*1995 ettevõtluse sõber
*2004 Valgetähe IV klassi teenetemärk
*2005 aasta naine
*2012 Eesti Kaubandus-Tööstuskoja II klassi aumärk

## Viited
Norra ristisõda

**Norra ristisõda** oli aastatel 1107–1111 esimese ristisõja järel toimunud ristisõda või palverännak (olenevalt allikast), mida juhtis Norra kuningas Sigurd I. Sigurd I-st sai ristisõjaga esimene Euroopa kuningas, kes pühale maale oma jala tõstis.

## Viited

## Kirjandus
*Riley-Smith, J. (1986). The First Crusade and the Idea of Crusading. Pennsylvania: University of Pennsylvania Press. lk 132.

## Välislingid
*
Kozak-2

**Kozak-2** (ukraina keeles ББМ «Козак 2») on Ukrainas valmistatud soomusauto (ukraina keeles бронеавтомобіль).

## Kasutajad
* 

## Vaata ka
* Kozak-5

## Viited

## Välislingid
*В Украине прошел испытания бронеавтомобиль "Козак-2" - ZN.ua, 14.03.2019
Tvardița

**Tvardița** (bulgaaria keeles Твърдица) on linn Moldovas Taraclia rajoonis.

Tvardița küla asutasid 1830. aastal bulgaaria põgenikud.

Tvardița sai linnaõigused 28. märtsil 2013.

Moldova 2004. aasta rahvaloenduse andmetel oli Tvardița elanikest bulgaarlasi 91,74%, moldaavlasi 2,35%, gagauuse 2,23%, venelasi 1,56%, ukrainlasi 1,24%, mustlasi 0,66% ja teistest rahvustest inimesi 0,23%.

## Viited
Dagmar Kutsar

**Dagmar Kutsar** (sündinud 15. detsembril 1951 Otepääl) on eesti sotsioloog, Tartu Ülikooli sotsiaalpoliitika dotsent.

## Haridus
Ta on õppinud Otepää Keskkoolis, 1975 lõpetas ta Tartu Riikliku Ülikooli psühholoogia erialal ja 1984 aspirantuuri sotsiaalpsühholoogias. Filosoofiadoktori kraadi kaitses 1995 Tartu Ülikoolis väitekirjaga "Transformation in Estonia as reflected in families: insight into social stress and poverty."

## Teadustöö
Tema peamisteks uurimisteemadeks on sotsiaalne heaolu (vaesus, sotsiaalne tõrjutus, sotsiaalne stress) ning perekonna- ja lapsepõlveuuringud (laste õiguste ja subjektiivse heaolu eri aspektid: laste kogemused erinevates keskkondades nagu koolis, perekonnas, vabal ajal). Ta on ülemaailmse laste subjektiivse heaolu uurimuse Children's Worlds Eesti koordinaator.

## Tunnustus

* 2011 Tartu Ülikooli aumärk
* 2011 Tartu Ülikooli medal
* 2022 teenetemärk "100 semestrit Tartu Ülikoolis"

## Publikatsioone
Kutsar, Dagmar ja Raid, Kadri (toim) (2019). *Laste subjektiivne heaolu kohalikus ja rahvusvahelises vaates*. Tallinn: Statistikaamet.

Kutsar, Dagmar ja Kuronen, Marjo (toim) (2015). *Local welfare policy making in European cities*. Springer.

Kutsar, Dagmar (toim) (2013). *Laste heaolu. Child wellbeing*. Tallinn: Eesti Statistikaamet.

Kasearu, Kairi ja Dagmar Kutsar (2011). "Patterns behind unmarried cohabitation trends in Europe." *European Societies* 13.2: lk 307-325.

Kutsar, Dagmar ja Avo Trumm (1993). "Poverty among households in Estonia." *Scandinavian Journal of Social Welfare* 2(3): lk 128-141.

## Viited

## Välislingid
Dagmar Kutsar Eesti Teadusinfosüsteemis.
Serhi Arbuzov

**Serhi Arbuzov** (sündinud 24. märtsil 1976 Donetskis) on Ukraina poliitik. Ta oli 28. jaanuarist 22. veebruarini 2014
Ukraina peaministri kohusetäitja.

## Välislingid
*ВАКС заочно арестовал бывшего вице-премьера Арбузова - Lb.ua, 03.01.2020
Strășeni

**Strășeni** on linn Moldovas, Strășeni rajooni halduskeskus.

Strășeni asub Chișinăust 23 km loodes, Ghidighici veehoidla lähedal.

1965. aastal sai Strășeni alevi staatuse, linnaõigused aga 1994. aastal.

Moldova 2004. aasta rahvaloenduse andmetel oli Strășeni elanikest moldaavlasi 90,92%, venelasi 5,27%, ukrainlasi 2,72%, bulgaarlasi 0,31%, gagauuse 0,19% ja teistest rahvustest inimesi 0,7%.

## Viited
Xavier Espot Zamora

**Xavier Espot Zamora** (sündinud 30. oktoobril 1979) on Andorra poliitik, endine justiitsminister. Alates 16. maist 2019 on ta Andorra peaminister.

Ta oli Antoni Martí valitsuses vahemikus 25. juuli 2012 kuni 28. veebruar 2019 Rosa Ferrer Obiolsi mantlipärijana sotsiaal-, justiits- ja siseminister. Ta astus tagasi 29. veebruaril 2019, et hakata valmistuma 2019. aasta valimistel peaministriks kandideerimiseks.

## Viited
Päris-Eesti

**Päris-Eesti** oli trükis, mille esimene number ilmus 1943. aasta septembris Rootsis. See väikseformaadiline väljaanne oli mõeldud Eestis illegaalselt levitamiseks. 

Toimetaja oli Jaan Ots, kaastöölised Ants Oras, Arvo Horm, Hans Ronimois jt.

## Viited

## Välislingid
*http://kivike.kirmus.ee/meta/AR-13343-60061-41788
Monica Rand

**Monica Rand** (sündinud 13. detsembril 1979 Tartus) on endine Keskerakonna kohaliku omavalitsuse poliitik. 

## Haridus
Ta lõpetas Pärnu Sütevaka Humanitaargümnaasiumi loodussuuna aastal 1998. Tal on lõpetas 2002. aastal Eesti Maaülikoolis bakalaureuseõppe maastikukaitse ja -hoolduse erialal.

## Töökäik
Aastatel 2013–2017 töötas ta Keskkonnainspektsiooni Harjumaa büroo juhatajana ning 2011–2013 Tallinna Munitsipaalpolitsei Ameti juhatajana. 2008–2011 oli ta Nõmme linnaosa vanema asetäitja ning 2006–2008 Tallinna Nõmme Linnaosavalitsuse linnamajanduse osakonna heakorra vanemspetsialist. 2003–2006 oli ta Tallinna Põhja politseiprefektuuri konstaabel. 

15. novembrist 2017 kuni 13. veebruarini 2020 oli ta Tartu abilinnapea, kes vastutas rahanduse ja eelarve, laenupoliitika ja linnavarade eest. 

## Konflikt Keskerakonna Tartu piirkonna juhatusega
Oktoobris 2019 otsustas Keskerakonna Tartu piirkonna juhatus, et abilinnapea Monica Rand vahetatakse välja. Rand ise ametist lahkuda ei soovinud.  
7. novembril 2019 peetud koosolekul osalesid ka Keskerakonna esimees peaminister Jüri Ratas, aseesimees, haridus- ja teadusminister Mailis Reps ja peasekretär Mihhail Korb. Samuti koosolekul viibinud Tartu piirkonna endine esimees Aadu Must kommenteeris ajakirjandusele, et Rand lubas ametikohalt lahkuda tingimusel, et saab "abi edasise rakenduse osas", viimast kinnitasid ka Tartu volikogu Keskerakonna fraktsiooni juhid Vladimir Šokman ja Rein Kokk.  
Jaanuari alguses 2020 keeldus Rand töölt lahkumast, tuues põhjuseks, et Keskerakonna Tartu piirkonna juhatuse esimees Jaan Toots pole talle leidnud lubatud töökohta. Toots eitas selle lubaduse andmist või Rannale uue töökoha otsimist.  
15. jaanuaril 2020 heideti Rand Keskerakonna juhatuse otsusega parteist välja. 

## Tunnustus
*2017 – Tallinna Munitsipaalpolitsei Ameti hõbemärk

## Viited
João Lourenço

**João Manuel Gonçalves Lourenço** (sündinud 5. märtsil 1954) on Angola poliitik, alates 26. septembrist 2017 Angola president. 

Ta oli aastatel 2014–2017 kaitseminister. Septembris 2018 sai temast riigi suurima partei, MPLA, esimees. Ta oli aastatel 1998–2003 partei peasekretäri ametis.

João Lourenço määrati 2016. aasta detsembris 2017. aasta valimisteks MPLA esinumbriks. Kuna riigis 2010. aastal vastu võetud põhiseadus sätestab, et valimised võitnud partei esinumbrist saab automaatselt president, sai Lourençost pärast valimisi 2017. aasta teisel poolel president. Enne teda oli võimul olnud 38 aastat president José Eduardo dos Santos.

15. veebruaril 2025 algas tema ühe aasta pikkune ametiaeg Aafrika Liidu eesistujana.

## Viited
Kartulipanek

**Kartulipanek** on seemnekartuli mulda kasvama panemine. Kartulimugulad asetatakse vagudesse või lohkpesadesse ja kaetakse seejärel mullaga kas käsitsi, hobusega või traktoriga veetava harkadraga. Masinaga kartulipanek toimub traktori või hobuse jõul töötava kartulipanuriga, mille reavahed on 60 või 70 cm laiused, mõnikord (peamiselt seemnekasvatuses) ka laiemad (90, 100 või 120 cm). Mugulate vahekaugus reas on 15 kuni 40 cm.

## Vaata ka
* Kartul
* Kartulipanur
* Kartulivõttur

## Viited
Abdelaziz Djerad

**Abdelaziz Djerad** (araabia keeles عبد العزيز جراد; sündinud 12. veebruaril 1954) on Alžeeria poliitik, kes oli 28. detsembrist 2019 kuni 30. juunini 2021 riigi peaminister.

## Viited
Abdelmadjid Tebboune

**Abdelmadjid Tebboune** (araabia keeles عبد المجيد تبون‎, *ʿAbd al-Majīd Tabuʾn*; sündinud 17. novembril 1945) on Alžeeria poliitik, alates 2019. aasta detsembrist Alžeeria president. Enne teda oli presidendiametis Abdelaziz Bouteflika ning vahepeal ka kohusetäitja Abdelkader Bensalah. Aastal 2017 oli ta maist augustini Alžeeria peaminister. Lisaks oli ta 2001–2002 ja 2012–2017 riigi eluasememinister.

## Viited
Əli Əsədov

**Əli Hidayət oğlu Əsədov** (sündinud 30. novembril 1956) on Aserbaidžaani poliitik. President İlham Əliyev nimetas ta 8. oktoobril 2019 riigi peaministriks.

Ta lõpetas aastal 1978 G. Plehhanovi nimelise Moskva Rahvamajanduse Instituudi.

## Viited
David Hurley

**David John Hurley** (sündinud 26. augustil 1953) on Austraalia armee erukindral, kes oli 1. juulist 2019 kuni 1. juulini 2024 27. Austraalia kindralkuberner. Aastatel 2014–2019 oli ta 38. Uus-Lõuna-Walesi kuberner.

Oma 42 aasta pikkuse sõjaväelaskarjääri jooksul osales ta Somaalias operatsioonil Solace (1993), juhtis 1. brigaadi (1999–2000), oli esimene võimekuse arendusgrupi juhataja (2003–2007) ja ühiste operatsioonide juhataja (2007–2008), teenis Austraalia kaitsejõudude asejuhatajana (2008–2011). Tema karjäär kulmineerus 4. juulil 2011, kui ta nimetati Austraalia kaitsejõudude ülemjuhatajaks. 

Hurley läks 2014. aasta juunis erru ning sama aasta 2. oktoobril asus ta ametisse Uus-Lõuna-Walesi kubernerina.

## Viited
Ernst Brasche

**Ernst Conrad Otto Brasche** (15. (vkj)/ 27. november 1873 Tallinn – 12. november 1933 Tallinn) oli Eesti arst, maletaja ja purjesportlane. 

## Haridus
Lõpetas 1893. aastal Tallinna Nikolai Gümnaasiumi. Õppis aastatel 1894–1899 Tartu Ülikooli arstiteaduskonnas. Akadeemiliselt oli ta korporatsiooni Estonia liige.

## Arstina
Vene-Jaapani sõja ajal aastatel 1904–1905 oli ta arst Venemaa Punase Risti teenistuses Harbiinis. Pärast sõda jäi ta elama Peterburi, ta oli seal arst ka esimese maailmasõja ajal aastatel 1915–1918.

1918. aastal tuli ta koos perega tagasi Eestisse. Vabadussõja ajal aastatel 1919–1920 oli ta arst 2. Tallinna sõjaväehaiglas, kus ta töötas ka pärast sõda kuni 1925. aastani. Pärast tegutses ta eraarstina kurgu-, kõrva- ja ninahaiguste alal Tallinnas ja Haapsalus.

## Purjetajana
Ta sai 1912. aasta suveolümpiamängudel Stockholmis 10-meetriste segajahtide klassis pronksmedali jahil Gallia II. 

Jahi kapten oli Joseph von Schomacker, meeskonda kuulusid veel vürst Esper Beloselski, Karl Lindholm, Nikolai Pušnitski, Aleksandr Rodionov ja Philip Strauch. Jahi omanik oli pankur ja ettevõtja Aleksandr Võšnegradski.

## Maletajana
Ta tuli males 1921. aastal Tallinna esimeseks meistriks. Ta sai Eesti 1. meistrivõistlustel 1925. aastal 3. koha.

## Isiklikku
Tema isa oli vaimulik Johann Heinrich Brasche, vend Christfried Brasche ja poolvend Arvid Leopold Brasche olid samuti vaimulikud.

## Viited

## Kirjandus
*Jaak Valdre. "Eesti sai olümpiapronksi võrra rikkamaks. Kas kadus viimane valge laik meie spordiajaloos?" Laupäevaleht LP, 28. detsember 2019. Lk 48–49

## Välislingid
*Genealoogiline andmebaas www.geni.com: Ernst Conrad Otto Brasche
* 
*Eesti ohvitserid 1918-1940
*Haud Tallinna Vana-Kaarli kalmistul
Uus Eesti (ajaleht, 1968)

**Uus Eesti** (rootsi keeles *Tidningen Nya Estland - för frihet, rättvisa och demokrati*) oli ajaleht, mis ilmus Stockholmis aastatel 1968–1978. Ajalehe vastutav väljaandja ja toimetaja oli Vello Ugandi.

Ajaleht ilmus eesti keeles, vaid osa teksti oli rootsi keeles.

## Viited
Kodumaa Hääled

**"Kodumaa Hääled"** oli esimene püsiv rootsieestlaste ajakiri Rootsis. See oli vabakiriklike ringkondade väljaanne Karl Leopold Marley toimetusel.

## Viited
Ilmar Toomla

**Ilmar Toomla** (1. august 1921 Tallinn – 9. detsember 1995 Pärnu) oli eesti näitleja.

Ta õppis 1929–1935 Paides alg- ja täienduskoolis. 1941–1944 oli Saksa sõjaväes (töötas Ostlandi filmitöökojas). Aastatel 1946–1949 oli Narva Teatri (Paides) ja 1949–1970 Endla näitleja.

## Isiklikku
Sirje Toomla on Ilmar Toomla tütar.

## Viited
Eliezer Ben-Yehuda

**Eliezer Ben‑Yehuda** (heebrea keeles אֱלִיעֶזֶר בֵּן־יְהוּדָה‬; hääldus [eli'ʕezeɾ ben jehu'da]; sünninimi **Eliezer Yitzhak Perlman**; 7. jaanuar 1858 Lužki, Vilno kubermang, Vene keisririik (tänapäeval Viciebski oblast, Valgevene) – 16. detsember 1922 Jeruusalemm, Mandatoorne Palestiina (tänapäeval Iisrael)) oli Vene impeeriumi Vilno kubermangus (tänapäeva Valgevene Vitebski oblastis) sündinud juudi leksikograaf ja ajalehetoimetaja, heebrea keele taassünniliikumise üks põhijõude.

Ben-Yehuda õppis algul Daugavpilsis ja 1877. aastast Pariisis Sorbonne'i Ülikoolis. 1881. aastal immigreerus ta Palestiinasse, mil oli toona osa Ottomani impeeriumist. Seal asus ta arendama klassikalise heebrea keele alusel uusheebrea keelt, mis asendaks kõne- ja kirjakeelena juutide kasutatavad regionaalkeeled nagu jidiš ja ladiino ning ühtlasi ajendaks juute naasma diasporaast ajaloolisele kodumaale. Uusheebrea keelt ja sionismi nägi ta sümbioosis, kirjutades: "Heebrea keel saab elada üksnes siis, kui me elustame taas oma rahva ja tooma ta tagasi kodumaale."

Ta toimetas mitut heebreakeelset ajalehte nagu HaZvi, Hashkafa ja HaOr. Esimene neist suleti aastaks ortodokssete juutide vastuseisu tõttu, kes ei tahtnud, et nende pühast heebrea keelest saaks kõnekeel. 

Keelt arendades kasutas Ben-Yehuda aramea, kaanani, egiptuse ja suures osas araabia keele tüvesid. Ta oli üks juhtkujusid Heebrea Keele Komitees (Va'ad HaLashon), millest hiljem kujunes Heebrea Keele Akadeemia. Keele taaselustajana koostas ta esimese uusheebrea sõnaraamatu, mille lõpetas pärast tema surma ta teine naine, ajakirjanik ja kirjanik Hemda Ben-Yehuda. Enamik Ben-Yehuda loodud sõnu jäi kasutusse, kuid umbes 2000 on asendunud uutega: näiteks soovitas ta tomati kohta sõna *bandura*, kuid tänapäeval on kasutusel *agvania*. Oma poega Ben-Zion Ben-Yehudat kasvatas ta täielikult uusheebrea keeles, mistõttu tollest sai esimene uusheebrea keele emakeelne kõneleja.

1922. aasta detsembris suri Ben-Yehuda tuberkuloosi, mille käes oli kannatanud suurema osa elust. Ta maeti Oliivimäele Jeruusalemmas ning tema matustel osales 30 000 inimest.

## Viited

## Kirjandus
*Joshua Blau, "The Renaissance of Modern Hebrew and Modern Standard Arabic". Berkeley, California: University of California Press, 1981.
*Jack Fellman, "The Revival of a Classical Tongue: Eliezer Ben Yehuda and the Modern Hebrew Language". The Hague, Netherlands: Mouton, 1973. ISBN 90-279-2495-3
* 
*Yosef Lang, "The Life of Eliezer Ben Yehuda". Yad Yitzhak Ben Zvi, 2 kd
*Ilan Stavans, "Resurrecting Hebrew", 2008

## Välislingid

* Central Zionist Archives Jeruusalemmas, kus asub Eliezer Ben-Yehuda isikufond (A43)
* Intervjuu Eliezer Ben-Yehuda tütre Dola Ben-Yehuda Wittmanniga, Dartmouth Jewish Sound Archive
* Eliezer Ben-Yehuda Internet Archive'is
* Eliezer Ben-Yehuda Librivoxis (avalikus omandis audioraamatud)
Ernest Klein

**Ernest Ludwig Klein** (saksa keeles *Ernst Lüdwig Klein*; 29. jaanuar 1910 Viin – 22. august 1990) oli juudi päritolu Austria ja Briti maletaja. 

Klein kaotas 1935. aastal Pariisis neljapartiilise matši Savielly Tartakowerile tulemusega 1:3. Samal aastal rahvusvahelisel turniiril Margate'is jagas ta 4.–6. kohta. 1935. aastal oli ta Aleksandr Alehhini abilisi Hollandis peetud MM-tiitlimatšis Max Euwega.

1930. aastatel emigreerus Klein Austriast Inglismaale. 1939. aastal jagas ta Bournemouthis peetud turniiril Salo Flohriga teist kohta.

1946. aastal esines Klein Briti võistkonna koosseisus raadiomatšis Nõukogude Liiduga, kus kaotas teisel laual Paul Keresele tulemusega 0,5:1,5. 

1951. aastal tuli Klein Suurbritannia malemeistriks.
Wielbark

**Wielbark** (saksa *Willenberg*) on linn Poolas Warmia-Masuuria vojevoodkonnas Szczytno maakonnas, Wielbarki valla halduskeskus. Wielbark asub Szczytnost umbes 19 km lõunas.

Wielbarkile anti linnaõigused 1723. aastal. Raudteeühenduse sai Wielbark 1900. aastal. Teises maailmasõjas hävis ligikaudu 50% linnast. Kuni 1945. aastani oli Saksamaa (Ida-Preisimaa) koosseisus. 1946. aastal kaotas Wielbark linnaõigused, kuid sai need tagasi 1. jaanuaril 2019.

## Viited
Beaumont-en-Cambrésis

**Beaumont-en-Cambrésis** on vald Põhja-Prantsusmaal Nordi departemangus Le Cateau-Cambrésis' kantonis.

## Vaata ka

* Beaumonti lahing (1794)

## Viited
Püha Liiga

Nimetust **Püha Liiga** on kasutatud mitme paavsti algatusel või vahendusel moodustatud liidu kohta:

* **[[Püha Liiga (1495)]]**
* **[[Püha Liiga (1511)]]**
* **[[Püha Liiga (1538)]]**
* **[[Püha Liiga (1571)]]**
* **[[Püha Liiga (1576)]]**
* **[[Püha Liiga (1684)]]**

## Vaata ka
* Katoliiklik Liiga
* Püha Liit
Holland (täpsustus)

**Holland** võib olla:

* Madalmaade Kuningriik, riik Euroopas ja Kariibi meres
* Holland (Madalmaad), üks neljast Madalmaade Kuningriigi maast
* Hollandi provints, endine provints Madalmaade Kuningriigi emamaa lääneosas
* Holland, ajalooline piirkond Hollandis
* Hollandi saar, saar Ameerika Ühendriikides Marylandis
* "Holland", The Beach Boysi album
*Hollandi Vabariik ehk Seitsme Madalmaa (Provintsi) Ühendatud Vabariik, riik Euroopas aastail 1581–1795, Madalmaade Kuningriigi eelkäija
1947. aasta Moskva maleturniir

**1947. aasta Tšigorini mälestusturniir** (vene keeles Мемориал Чигорина 1947) oli Moskvas 1947. aastal Mihhail Tšigorini mälestuseks korraldatud slaavi rahvaste rahvusvaheline maleturniir. 

Novembris-detsembris 1947 Moskvas Frunze-nimelise Punaarmee Keskmaja kontserdisaalis peetud 16 osavõtjaga tugevakoosseisulisel turniiril mängis kuus külalismaletajat: Tšehhoslovakkiast Luděk Pachman ja Čeněk Kottnauer, Jugoslaaviast Petar Trifunović ja Svetozar Gligorić, Poolast Kazimierz Plater ning Bulgaariast Aleksandr Tsvetkov.

Nõukogude Liitu esindas seitse NSV Liidu suurmeistrit (Mihhail Botvinnik, Aleksandr Kotov, Igor Bondarevski, Paul Keres, Vassili Smõslov, Issaak Boleslavski, Vjatšeslav Ragozin) ning kolm meistrit (Nikolai Novotelnov, Aleksei Sokolski, Ratmir Holmov).

Turniiril osales kolm tippmaletajat, kes olid juba arvatud eelseiva MM-turniiri (toimus märtsis-mais 1948) koosseisu (Botvinnik, Smõslov ja Keres). 

Keres alustas Tšigorini turniiri hästi, saades 3,5 punkti neljast. Edasi läks aga vahelduva eduga. Kohtumised Ragozini, Botvinniku ja Novotelnoviga tõid Kerese turniiritabelisse kolm nulli. Kokkuvõttes jäi Keres 9 punktiga jagama 6.–7. kohta. Turniiri võitnud Botvinnikule oli see pärast aastatagust Groningeni turniiri võitu järgmine oluline saavutus rahvusvahelisel maleareenil, turniiril teiseks tulnud Ragozini jaoks aga malekarjääri parim saavutus.  

## Turniiri lõpptulemus
1. **Botvinnik** 11 punkti, 2. Ragozin 10,5 p, 3.–4. Boleslavski ja Smõslov 10 p, 5. Kotov 9,5 p, 6.–7. Keres ja Novotelnov 9 p, 8. Pachman 8,5 p, 9. Trifunović 8 p, 10. Gligorić 7,5 p, 11. Bondarevski 6,5 p, 12. Holmov 5,5 p. 


Fail: Viacheslav Ragozin.jpg|Vjatšeslav Ragozin, turniiri teine koht
Fail: IsaacBoleslavsky 1960.jpg |Issaak Boleslavski, turniiri 3.–4. koht
Fail: Vassily Smyslov in 1954.jpg |Vassili Smõslov, turniiri 3.–4. koht
Fail: IBM Schaaktoernooi . Nummer 23 de Rus Kotov , nummer 24 de Hongaar Portisch, Bestanddeelnr 920-5336.jpg |Aleksandr Kotov, turniiri viies koht
Fail: Paul Keres in 1954.jpg|Paul Keres, turniiri 6.–7. koht
Kuivastu–Virtsu laevaliin

**Kuivastu–Virtsu laevaliin** on regulaarne parvlaevade püsiühendus (laevaliin) Lääneranna vallas asuva Virtsu ja Muhu saarel asuva Kuivastu sadama vahel. Selle laevaliini abil toimub ühendus Mandri-Eesti ja Saaremaa vahel. 

Liin kulgeb mööda Virtsu–Kuivastu laevateed.

## Vaata ka
*Kukerand ja Uisu Esiveres
*Uisk

## Välislingid
*Kuivastu–Virtsu laevaliini graafik
Briastre

**Briastre** on vald Põhja-Prantsusmaal Nordi departemangus Le Cateau-Cambrésis' kantonis.

## Majandus

Briastre'is on keemiatehas. Briastre'i lähikonnas on põllumajandusettevõtted.

## Lamouri vesiveski

Lamouri vesiveski (prantsuse *Le Moulin Lamour*) Briastre'is on muuseum ja kunstikeskus. Vesiveski ja selle hooned ehitati 1800. aastal. Jahvatamise, valtsimise või tampimise mehaanilised protsessid toimusid kuni 1930. aastateni, vesiveski muudeti muuseumiks 1990. aastate lõpus.

## Viited
25. üksik õhudessantväebrigaad (Ukraina)

**25. üksik Sitšeslavi õhudessantväebrigaad** (ukraina keeles *25 окрема повітрянодесантна Січеславська бригада Десантно-штурмових військ Збройних Сил України*) on Ukraina dessantvägede väeüksus, mis asub Gvardiiskes Dnipropetrovski oblastis. 

## Ajalugu
23. augustil 2021 lisas Ukraina president oma ukaasiga brigaadi nimetusele sõna „Sitšeslavi" (*Січеславська*).

### Sõjategevus 2022. aastal
Brigaad osales 2022. aasta septembri alguses Izjumi Vene vägedelt tagasi vallutamises.

## Autasud
### Ukraina kangelane
* Andri Tkatšuk

## Viited

## Välislingid
*Facebooki leht
Le Cateau-Cambrésis

**Le Cateau-Cambrésis** ([lə kato kɑ̃bʁezi]) on vald Põhja-Prantsusmaal Nordi departemangus Le Cateau-Cambrésis' kantonis.

Mõiste "Cambrésis" näitab, et see asus Cambrai krahvkonnas, mis kuulus vürstlikule Cambrai piiskopile.

## Ajalugu

* Cateau-Cambrésis' rahu, mis lõpetas Itaalia sõjad, sõlmiti siin 2.–3. aprillil 1559.
* 1678. aastani kuulus linn Hispaania Madalmaadele (nüüd Belgia). Prantsusmaa vallutas linna ametlikult 1678. aasta Nijmegeni rahuga.
* 28. märtsil 1794 võitsid Coburgi vürsti juhitud liitlasväed Le Cateau's Prantsuse väge.
* Le Cateau moodustas Briti Ekspeditsiooniväe II korpuse rinde parema tiiva Le Cateau' lahingus 26. augustil 1914, taganemisel Monsi lahingust.

## Matisse'i muuseum

*[[Matisse'i muuseum (Le Cateau)|Musée Départemental Henri Matisse]]* Féneloni palees Le Cateau keskuses uhkustab Matisse'i tööde suuruselt kolmanda koguga Prantsusmaal.

## Inimesi

* Henri Matisse
* Édouard Mortier
* Pierre Nord
* Raymond Poïvet
* Pierre Mauroy

## Galerii


Pilt:Le Cateau Cambrésis 1.jpg
Pilt:Le Cateau Cambrésis 2.jpg


## Viited
Ilmar Märks

**Ilmar Märks** (17. mai 1922 Rosma – 21. detsember 2006 Hellenurme) oli eesti näitleja ja dekoraator.

Ilmar Märks oli pärit möldri perekonnast. Õppis Tartus õhtukeskkoolis. Oli 1945–1946 Vanemuise koorilaulja, 1947–1948 teatri Säde, 1948–1949 Lõuna‑Eesti Teatri ja 1949–1964 Endla näitleja, 1969–1972 Rakvere Teatri näitleja ja dekoraator ning 1972–1986 Vanemuise dekoraator.

## Viited
Severodvinsk (laev)

**Severodvinsk** oli parvlaev, mis sõitis Väinameres Virtsu–Kuivastu ja Heltermaa–Rohuküla liinil 1950. aastate lõpust kuni 1980. aastate keskpaigani. 

Severodvinsk on sadamalinn Valges meres Arhangelski lähedal.

Sarnased Leningradi laevatehases ehitatud sõsarlaevad:

* Sõprus
* Suurupi
* Viimsi

## Välislingid
*fleetphoto.ru
Viimsi (laev)

**Viimsi** oli 1959. aastal ehitatud parvlaev, mis oli viimane laev Сыпрус, проект 722 laevade seeriast. Seerias olid varem valmis ehitatud sõsarlaevad Sõprus, Suurupi, Severodvinsk.

## Välislingid
*Сыпрус, проект 722
Toitumisonkoloogia

**Toitumisonkoloogia** (*nutritional oncology*) on interdistsiplinaarne uurimisvaldkond, mis käsitleb vähkkasvaja teket ja arengut mitmeastmelise protsessina, mille erinevatesse etappidesse on võimalik sekkuda toitumuslike teguritega. Toitumisonkoloogia hõlmab nii vähkkasvaja ennetust kui ka patsiendi elukvaliteedi, klassikalise ravi tulemuslikkuse ja haiguse kordumisriski mõjutamist tõestatud toimega looduslike vähivastaste ainetega, sh taimses toidus sisalduvate flavonoididega.

## Viited

* Heber D, Blackburn G, Go V, Milner J. (Eds.). (2006) ''Nutritional Oncology''. Academic Press, 848 pp.
*Sak K. ''Flavonoids in the Fight against Upper Gastrointestinal Tract Cancers''. Nova Science Publishers Inc. New York 2018. 331 pp.
*Sak K. ''Plant Flavonoids Affect Cancer Chemotherapeutic Efficacy: A Handbook for Doctors and Patients''. Nova Science Publishers Inc. New York 2019. 428 pp.
*Sak K. ''Dietary Flavonoids Interfere with Cancer Radiotherapy''. Nova Science Publishers Inc. New York 2019. 146 pp.
*Sak K. *[https://novapublishers.com/shop/plant-flavonoids-against-metastasis-new-concepts-for-cancer-treatment/ Plant Flavonoids against Metastasis: New Concepts for Cancer Treatment]*. Nova Science Publishers Inc. New York 2021. 385 pp.
*Sak K. *[https://novapublishers.com/shop/how-plant-flavonoids-affect-the-outcome-of-hormonal-and-biological-cancer-therapies-a-handbook-for-doctors-and-patients/ How Plant Flavonoids Affect the Outcome of Hormonal and Biological Cancer Therapies: A Handbook for Doctors and Patients]*. Nova Science Publishers Inc. New York 2022. 311 pp.
*Sak K. Anticancer action of plant products: changing stereotyped attitudes. *Explor Target Antitumor Ther* 2022; 3: 423-427
*Sak K. Recommendation to consume plant products for their health benefits may take a different perspective with global warming. *Curr Nutr Food Sci* 2023; 19: 758-762
Rohuküla–Heltermaa laevaliin

**Rohuküla–Heltermaa laevaliin** on regulaarne parvlaevade püsiühendus (laevaliin) Haapsalu lähedal asuva Rohuküla ja Hiiumaal asuva Heltermaa sadama vahel. Liin kulgeb mööda Rohuküla–Heltermaa laevateed.

1. oktoobrist 2016 kuni 30. septembrini 2026 teostavad sellel liinil avalikku liiniveo teenust ühiselt TS Laevad OÜ ja OÜ TS Shipping.

## Viited

## Välislingid
*Rohuküla–Heltermaa laevaliini graafik
Cantaing-sur-Escaut

**Cantaing-sur-Escaut** on vald Põhja-Prantsusmaal Nordi departemangus Le Cateau-Cambrésis' kantonis.

## Viited
Must (heraldika)

**Must** (prantsuse keeles *sable* 'soobel') on heraldiline tinktuur, mis kuulub emailide hulka ja viie heraldilise põhivärvi hulka. Selle värvi kirjeldatakse puhta mustana.

Must-valgetel vapikujutistel märgib musta ristuvatest püstjoontest ja horisontaaljoontest ruudustik.

## Tähendus
Must värv tähistas vapisümboolikas ettevaatust, tarkust ning valmisolekut katsumusteks.

## Näiteid
### Lääne-Euroopas
Lääne-Euroopa heraldikas asetatakse must ainult heledatele värvidele ehk metallidele, nagu kuld või hõbe.

Armoiries Saint-Empire bicéphale.png|Püha Rooma keisririigi vapp
Coat of arms of the Duchy of Brabant.svg|Brabanti hertsogkonna vapp
Wappen Uri matt.svg|Uri kantoni vapp
Blason John Hawkwood.svg|Kondotjeer John Hawkwoodi vapp


### Ida-Euroopas
Kuigi heraldiline must kuulub emailide hulka ning seda tohiks asetada ainult metallile, esineb Ida-Euroopa riikides rohkem kui läänepoolses Euroopas vappe, millel must email on asetatud punase või sinise emaili peale.

Warminsko-mazurskie herb.svg|Warmia-Masuuria vojevoodkonna vapp
Coa Hungary Family Hunyadi János (extended) v2.svg|Hunyadi Jánosi täiendatud vapp
Coat of arms of Albania.svg|Albaania vapp
Coat of arms of Samogitia.svg|Ajalooline Žemaitija vapp


## Viited
Veera Luur

**Veera Luur** (16. august 1911 Pärnu – 25. november 2003) oli eesti näitleja ja inspitsient.

Veera Luur oli pärit politseiniku perekonnast. Õppis aastatel 1925–1927 Pärnu Tütarlaste Gümnaasiumis. Teatritööd alustas 1928. aastal Endla operetikooris, oli 1963. aastani samas näitleja ja inspitsient, aastatel 1967–1976 inspitsient ning 1976–1988 piletikontrolör.

## Isiklikku
Veera Luuri elukaaslane oli Arnold Sikkel.

## Viited

## Välislingid
*Veera Luur Eesti Filmi Andmebaasis
Július Hudáček

**Július Hudáček** (sündinud 9. augustil 1988 Spišská Nová Vesis) on Slovakkia jäähokimängija, kes mängib väravavahina Tšehhi kõrgliigaklubis Praha Sparta.

Enne 2022. aasta mais Praha Spartaga liitumist oli ta klubikarjääri jooksul mänginud Slovakkia klubides HK Spišská Nová Ves, HK Poprad ja HC Košice, Rootsi klubides Södertälje SK, Frölunda HC ja Örebro HK, Tšehhi klubis HC Pardubice ning KHL-i klubides Novosibirski Sibir, Tšerepovetsi Severstal, Moskva Spartak ja Riia Dinamo. Aastatel 2009–2011 tuli ta Košicega kolm hooaega järjest Slovakkia meistriks. Hooajal 2014–15 valiti ta Örebros mängides Rootsi kõrgliiga hooaja parimaks väravavahiks ja hooaja väärtuslikumaks mängijaks.

Aastatel 2018, 2019 ja 2020 on ta valitud KHL-i tähtede mängule.

2012. aasta maailmameistrivõistlustel võitis Hudáček Slovakkia jäähokikoondise koosseisus hõbemedali.

## Välislingid
* Július Hudáček KHL.ru lehel
* Július Hudáček hockeydb.com lehel
Hovanskoje kalmistu

**Hovanskoje kalmistu** (vene keeles Хованское кладбище) on kalmistu Moskvas Novomoskovski ringkonnas Sossenskoje asunduse territooriumil.

Hovanskoje kalmistu on pindalalt (197,2 hektarit) Moskva suurim kalmistu.

Hovanskoje kalmistu on asutatud 1972. aastal. Kalmistule on maetud üle 1 miljoni inimese. Kalmistu on saanud nime lähikonnas asuva Nikolo-Hovanskoje küla järgi. 1988. aastal avati kalmistul krematoorium.

Alates 2012. aastast asub Hovanskoje kalmistu linnapiiride laiendamise tulemusel Moskva linna territooriumil.

## Maetuid
* Vladimir Astapovski, jalgpallur
* Jelizaveta Bõkova, maletaja
* Viktor Grigorjev, keeleteadlane, esperanto keele uurija ja arendaja
* Svetlana Haritonova, näitleja
* Aleksei Homitš, jalgpallur
* Valentina Istomina, Stalini majapidajanna
* Aleksei Lebed, poliitik
* Jakov Lents, näitleja
* Elza Leždei, näitleja
* Oleg Lupanov, matemaatik
* Moissei Markov, füüsik
* Alla Massevitš, astronoom
* Sergei Meien, paleontoog ja bioloogiateoreetik
* Boriss Morukov, arst ja kosmonaut
* Igor Narski, filosoof
* Lev Naumov, pianist ja helilooja
* Jevgeni Nikišin, matemaatik
* Nina Ponomarjova, kettaheitja (maeti hiljem ümber)
* Žanna Prohhorenko, näitleja
* Aarne Pärnpuu, eesti matemaatik
* Tihhon Rabotnov, botaanik ja fütotsönoloog
* Aleksandr Renkov, filmioperaator
* Alevtina Rumjantseva, näitleja
* Vsevolod Safonov, näitleja
* Ivan Safronov, ajakirjanik
* Galina Samohhina, näitleja
* Pavel Smejan, muusik, laulja ja helilooja
* Tamara Sovtši, näitleja
* Georgios Janis Sovtšis, näitleja
* Igor Stelnov, hokimängija
* Grigori Sternin, kunstiteadlane ja kunstikriitik
* Ruslan Stratonovitš, füüsik
* Karen Ter-Martirosjan, füüsik
* Anatoli Tšemodurov, näitleja ja filmilavastaja
* Aslan Usojan, kuritegelik autoriteet

## Vaata ka
* Zahharjino kalmistu

## Viited
Mat Robinson

**Mat Robinson** (sündinud 20. juunil 1986 Calgarys) on Kanada jäähokimängija, kes mängib kaitsjana KHL-i klubis Peterburi SKA.

Ta alustas jäähoki mängimist Alberta provintsi noorteliigades. Aastatel 2005–2009 mängis ta jäähokit neli hooaega Alaska Anchorage'i Ülikooli meeskonnas. Seejärel suundus ta mängima ECHL-i, mängides hooajal 2009–10 Binghamton Senatorsi ridades viis mängu ka Põhja-Ameerika tugevuselt teises hokiliigas AHL.

2010. aastal suundus Robinson Euroopasse, liitudes Norra kõrgliiga klubiga Sparta Warriors. 2010–11	tuli ta Warriorsiga Norra meistriks. Ta kogus põhihooajal kaitsemängijatest enim punkte (43) ja viskas enim väravaid (14). Lisaks valiti ta hooaja sümboolsesse koosseisu. Seejärel mängis ta kaks hooaega Rootsi kõrgliiga klubis Timrå IK.

Alates 2013. aastast on ta mänginud KHL-i klubides: hooajal 2013–14 Riia Dinamos, 2014–2017 Moskva Dinamos, 2017–2021 Moska CSKAs ja alates 2021. aastast Peterburi SKA-s. 2015–16 põhihooajal viskas Robinson kaitsemängijatest enim väravaid (14). 2019. aastal võitis ta Moskva CSKA-ga Gagarini karika.

Aastatel 2016, 2017, 2019 ja 2020 on ta valitud KHL-i tähtede mängule.

2018. aasta taliolümpiamängudel võitis Robinson Kanada jäähokikoondise koosseisus pronksmedali.

## Välislingid
* Mat Robinson KHL.ru lehel
* Mat Robinson hockeydb.com lehel
31. ekspeditsioon

**31. ekspeditsioon** oli Rahvusvahelise kosmosejaama 31. alaline meeskond.

Ekspeditsioon algas kolmeliikmelise meeskonnaga 27. aprillil 2012 kui jaamast lahkus selle eelmine meeskond. 17. mail saabusid jaama ekspeditsiooni ülejäänud kolm meeskonnaliiget.

25. mail saabus jaama katselendu sooritav SpaceX-i mehitamata kosmoselaev Dragon, mis tõi kosmosejaama 544 kg varustust ning 15 kooliõpilaste eksperimenti. Jaama meeskond laadis kosmoselaevaga jaama toodud varustuse asemele 660 kg lõpetatud teaduskatseid ja üleliigset varustust ning Dragon lahkus jaamast 31. mail. Missioon loeti edukaks ning SpaceX asus korraldama plaanipäraseid varustusmissioone, millest esimene toimus oktoobris 2012.  

31. ekspeditsioon lõppes 1. juulil 2012.

## Meeskond

## Viited
Andri Zagorodnjuk

**Andri Zagorodnjuk** (ukraina keeles Андрій Павлович Загороднюк; sündinud 5. detsembril 1978 Kiievis) on Ukraina ettevõtja ja poliitik. 

## Töökäik
Ta oli 29. augustist 2019 kuni 4. märtsini 2020 Ukraina kaitseminister.

## Välislingid
*Арахамия и Загороднюк стали членами набсовета "Укроборонпрома" - Lb.ua, 9.07.2019
32. ekspeditsioon

**32. ekspeditsioon** oli Rahvusvahelise kosmosejaama 32. alaline meeskond.

Ekspeditsioon alagas 1. juulil 2012. 

32. ekspeditsioon lõppes 16. septembril.

## Meeskond

## Viited
33. ekspeditsioon

**33. ekspeditsioon** oli Rahvusvahelise kosmosejaama 33. alaline meeskond.

Ekspeditsioon algas 16. septembril 2012.

Ekspeditsioon ajal katsetati edukalt viivitustolerantset võrku, juhtides Maalt jaamas asuvat Lego robotit.

33. ekspeditsioon lõppes 18. novembril.

## Meeskond

## Viited
34. ekspeditsioon

**34. ekspeditsioon** oli Rahvusvahelise kosmosejaama 34. alaline meeskond.

Ekspeditsioon algas 18. novembril 2012.

Missiooni ajal uuriti muuhulgas inimese südame-veresoonkonda, kalasid ja nende gravitatsioonitunnetust ning päikesekiirguse mõju Maa kliimale.  

34. ekspeditsioon lõppes 15. märtsil 2013.

## Meeskond

## Viited
Star Wars: Skywalkeri tõus

"**Star Wars: Skywalkeri tõus**" ("Star Wars: The Rise of Skywalker") on 2019. aastal linastunud Ameerika Ühendriikide film, kosmoseooper. Tegemist on "Star Warsi" järelloo triloogia kolmanda osaga ja samuti ka üheksanda ehk viimase osaga üheksaosalises "Skywalkeri saagas". 

Filmi tootsid Lucasfilm ja Bad Robot Productions ning seda levitab Walt Disney Studios Motion Pictures. Eelarve oli filmil 275 miljonit dollarit. 

Filmi sündmused leiavad aset peale eelnevat osa triloogias "Star Wars: Viimased jedid". 

## Peamised osatäitjad
Filmis mängib 2006. aastal surnud Carrie Fisher (printsess Leia). Fisheri näitlemine selles rollis on saadud eelnevalt kasutamata materjalist triloogia varasemast osast "Star Wars: Jõud tärkab".

Peamised osatäitjad filmis on:

* Carrie Fisher (Printsess Leia)
* Mark Hamill (Luke Skywalker)
* Adam Driver (Kylo Ren)
* Daisy Ridley (Rey)
* Harrison Ford (Han Solo)
* John Boyega (Finn)
* Oscar Isaac (Poe Dameron)

## Viited

## Välislingid
*
35. ekspeditsioon

**35. ekspeditsioon** oli Rahvusvahelise kosmosejaama 35. alaline meeskond.

Ekspeditsioon algas 13. märtsil 2013. 35. ekspeditsioon oli teine kord pärast 2009. aastal toimunud 21. ekspeditsiooni kui jaama komandöriks polnud venelane ega ameeriklane.

35. ekspeditsioon sai meedias laialdast kajastust, sest komandör Chris Hadfield kasutas laialdaselt sotsiaalmeediat ning laadis YouTube'i mitmeid videoid, mida vaatasid miljonid inimesed. Hadfield filmis kosmoses ka esimese muusikavideo, mille aitas kokku monteerida tema poeg Evan.

Ekspeditsioon lõppes 15. mail.

## Meeskond

## Viited
Smolenka luteri kalmistu

**Smolenka luteri kalmistu** (vene keeles Смоленское лютеранское кладбище) on kalmistu Peterburis Vassili saare rajoonis. 1747. aastal rajatud kalmistu on vanim mitte-õigeusu kalmistu Peterburis. Kalmistu asub Smolenka jõe ääres Dekabristide saarel.

## Maetuid

* Georg von Cancrin
* Vassili Dokutšajev
* Leonhard Euler, maeti 1955. aastal ümber Lazarevi kalmistule Aleksander Nevski kloostris.
* Moritz Hermann von Jacobi
* Friedrich Maximilian von Klinger
* Vladimir Lamsdorf
* Karl Nesselrode
* Ludvig Nobel
* Georg Friedrich Parrot
* Adolf von Rauch
* Paul Schilling
* Ferdinand Johann Wiedemann

## Vaata ka
*Smolenka õigeusu kalmistu
36. ekspeditsioon

**35. ekspeditsioon** oli Rahvusvahelise kosmosejaama 35. alaline meeskond.

Ekspeditsioon algas 13. mail 2013.

15. juunil ehk ekspeditsiooni ajal möödus 50 aastat esimese kosmoses käinud naise, Valentina Tereškova, kosmoselennust. Ekspeditsiooni ajal viibis kosmoses kaks naist. NASA astronaut Karen Nyberg, kes oli jaama meeskonnaliige ja CNSA taikonaut Wang Yaping, kes oli missiooni Shenzou 10 liige.

16. juulil olid jaama meeskonnaliikmed Christopher Cassidy ja Luca Parmitano tavapärasel kosmosekõnnil kui Parmitano teatas, et tema skafandri kiivrisse koguneb vett. Lennujuhid otsustasid kosmosekõnni lõpetada ja käskisid mõlemal astronaudil Questi õhulüüsi kaudu jaama naasta. Questi uuesti survestamise ajaks oli Parmitanol raskusi rääkimise, kuulmise ja nägemisega. Pärast Questi survestamist võtsid Vinogradov ja Jurtšihhin kiiresti Parmitanolt kiivri peast ning eemaldasid vee ta pea ümbert rätikutega. Parmitano vahejuhtumis vigastada ei saanud. 

Ekspeditsioon lõppes 10. septembril.

## Meeskond

## Viited
Koiva jõgi (Tšussovaja)

**Koiva** on jõgi Venemaal Permi oblastis, Tšussovaja jõe parempoolne lisajõgi. Jõgi algab Sineje Bolotost ja voolab Uuralites, suubudes Tšussovaja jõkke.

Jõe pikkus on 180 km ja valgla on 2250 km². Vooluhulk suudmes on teadmata, keskmine vooluhulk suudmest 65 kilomeetrit ülevalpool on 15 m³/s. Ülemjooksul voolab Koiva edelasse, alamjooksul läände. Koiva on kiire vooluga, jõe kallastel laiub taiga.

Suuremad asulad jõe kallastel on Tjoplaja Gora ja Kusje-Aleksandrovski.

1829. aastal avastati Koiva jõe kallastelt teemandileiukoht.

Jõe nimi on tulnud permikomikeeletest sõnadest *koi*, mis tähendab pritsmeid, ja *va*, mis tähendab vett.

## Viited

## Välislingid
Lucasfilm

**Lucasfilm Ltd. LLC** (lühendatult **Lucasfilm**) on George Lucase loodud filmistuudio, mis kuulub ettevõtte The Walt Disney Studios hulka. Filmistuudio on põhiliselt tuntud filmisarjade "Indiana Jones" ja "Star Wars" loomise ja valmistamise poolest.

Lucas asutas filmistuudio 1971. aastal San Rafaelis. 2012. aastal omandas Disney Lucasfilmi 2,2 miljardi dollari sularaha ja 1,855 miljardi dollari aktsiate eest.

## Vaata ka
*LucasArts
*Pixar

## Viited
37. ekspeditsioon

**37. ekspeditsioon** oli Rahvusvahelise kosmosejaama 37. alaline meeskond.

Ekspeditsioon algas 10. septembril 2013.

Ekspeditsioon lõppes 10. novembril.

## Meeskond

## Viited
John Hawkwood

**John Hawkwood** (u 1320 Sible Hedingham, Essex – 16. või 17. märts 1394 Firenze), itaalia nimega **Giovanni Acuto**, oli palgasõdurite kapten, kes 30 aasta vältel tegutses 14. sajandi sõdades Itaalias.

## Eluloolist
Ta oli parkali poeg, kes valis sõduri elukutse ja osales Inglismaa kuninga (1327–1377) Edward III sõjakäikudel Prantsusmaal, arvatavasti andis kuningas talle aadliseisuse. Pärast Brétigny lepingu sõlmimist 1360. aastal, mis ajutiselt lõpetas Inglismaa ja Prantsusmaa vahelise Saja-aastase sõja vaenutegevuse, hakkas Hawkwood juhtima palgasõdurite rühma ja läks Itaaliasse, et ühineda inglise palgasõdurite Valge Kompaniiga. 1364. aasta jaanuaris ülendati ta väejuhiks. Sõjategevuses kasutas ta inglise pikkvibusid ja taktikaid, millega ta oli tutvunud Inglismaa vägede tegevuse põhjal Prantsusmaal. Kuulsuse pälvis tema vägede liikumiskiirus sõjaväljal tänu kergemale relvastusele ja varustusele, tema oskus juhtida jalaväge ja distsipliin sõjaväes.

1372. ja 1378. aasta vahel teenis ta vaheldumisi paavsti ja Milano hertsogit. 1377. aastal nais ta Milano hertsogi Bernabo Visconti vallastütre. Järgmisel aastal sai ta Firenze vägede kapteniks, sõdides ka teiste klientide huvides neil aegadel, kui Firenze vabariik ei vajanud tema teeneid.

1382. aastal müüs ta maha talle paavsti kingitud valdused Romagnas Ravenna lähedal ja ostis maaomandi Firenze naabrusse. Üheksa aastat hiljem sai ta lugupeetud Firenze kodanikuks. 1394. aastal, valmistudes naasma Inglismaale, alustas ta oma Itaalia valduste müüki, kuid suri enne kavatsuse teostumist.

## Isiksus
Paljud kaasaegsed allikad on ühel meelel Hawkwoodi halastamatuse ja brutaalsuse kirjeldamisel. Kuna ta rutiinselt rüüstas ja hävitas kloostreid ja pühapaiku ning ähvardas ja terroriseeris vaimulikke, peeti teda jumalakartmatuks, kuid esineb üksikuid juhtumeid, mis justkui kõneleks vastupidisest. Kurikuulsaim tema tegudest on Rimini lähedal asuva Cesena purustamine 1377. aastal, kui inglise ja bretooni palgasõdurid tapsid kolm päeva kestnud tapatalgutel 3000–8000 linnaelanikku. 

## Ilukirjanduses
John Hawkwood esineb krahv Aguto nime all ühe kõnelejana Karl Ristikivi romaanis "Mõrsjalinik". Motiiviks on võetud Hawkwoodile adresseeritud Siena Katariina kiri, mis tänapäeval kannab numbrit 140 ja kus Katariina nimetab Hawkwoodi oma vaimulikuks vennaks ning palub tal võidelda ristisõjas "kuradi teenimise asemel".

## Viited

## Välislingid
* A. Sampson. EUROPE: Mercenary Money Made the World Go Around. - Guardian, November 20, 2004
* Soldier of Fortune: Glory Days for Sir John Hawkwood, King of Mercenaries
Catillon-sur-Sambre

**Catillon-sur-Sambre** on vald Põhja-Prantsusmaal Nordi departemangus Le Cateau-Cambrésis' kantonis.

## Viited
Himki kalmistu

**Himki kalmistu** (vene keeles Химкинское кладбище) on kalmistu Moskvas Moskva põhjaringkonnas Molžaninovski rajoonis. Kalmistu on saanud nime lähikonnas asuva Himki linna järgi.

Himki kalmistu pindala on 66,4 ha. Kalmistu on rajatud 1959. aastal.

Himki kalmistule on maetud üle 177 000 inimese.

## Maetuid
*Vladimir Brežnev, jäähokimängija
*Boriss Himitšev, näitleja
*Valentin Hovenko, filmilavastaja, stsenarist ja kirjanik
*Vladimir Iljušin, katselendur
*Eduard Izotov, näitleja
*Andrei Karlov, diplomaat
*Trofim Lomakin, tõstja
*Mark Midler, vehkleja
*Nikolai Parfjonov, näitleja
*Andrei Sahharov, ajaloolane
*Vladimir Sanin, kirjanik
*Sergei Tihhonov, näitleja 
*Sevjan Vainštein, etnoloog ja ajaloolane
*Vladimir Vojevodski, matemaatik
*David Voskoboinik, tuumafüüsik

## Vaata ka
*Alabuševo kalmistu

## Viited
Luke Skywalker

**Luke Skywalker** on väljamõeldud tegalaskuju ja peategelane George Lucase loodud "Star Warsi" filmisarja originaal triloogias.

Teda on kehastanud Mark Hamill filmides "Tähtede sõda" (1977), "Impeeriumi vastulöök" (1980) ja "Jedi tagasitulek" (1983). Samuti kehastas Hamill tegelaskuju ka kõikides järelloo filmides kolm kümnendit hiljem: "Jõud tärkab" (2015), "Viimased Jedid" (2017) ja "Skywalkeri tõus" (2019).

Skywalkeri vanemad on Anakin Skywalker (Darth Vader) ja Padmé Amidala ning ta kaksikõde on Leia Organa (printsess Leia). Teda õpetavad välja Jedi meistrid Obi-Wan Kenobi ja Yoda. Ta treenib välja ja õpetab nii tema õepoega ja hilisemat järelloo põhivaenlast Kylo Reni (Ben Solo) kui ka järelloo põhitegelast Reyd.

## Elulugu
Luke Skywalker sündis Polis Massal filmis "Sithi kättemaks". Nagu juba varem mainitud, on Skywalkeri isa Anakin Skywalker, ema Padmé Amidala ja kaksikõde Leia Organa.

## Välislingid
Anapanasati

**Anapanasati** on budistlik meeleharjutus, vaimne praktika või meditatsioonitehnika teadlikkuse ja tähelepanu arendamiseks ning virgumiseks.

## Allikad

Anapanasati aluseks on *Ānāpānasati Sutta* ('hingamise teadvustamise õpetus', MN 118).

## Õpetajaid

Anapanasati meditatsioon on üks vipassana ehk tähelepaneliku sisevaatluse tehnikatest, mis on kesksel kohal Buddhādasa õpetustes. 

S. N. Goenka õpetuste järgi on need tehnikad jõudnud laialdaselt kasutusse ka väljaspool budismi konteksti vipassana liikumises, kus neile on lisandunud veel mitmeid spirituaalseid või vaimseid praktikaid. 

## Praktika

Anapanasati praktiseerimine koosneb 16 astmest, mis jagunevad nelja tetraadi ehk nelikusse. 

Esimeses tetraadis püütakse sisse- ja väljahingamisel rahuneda ning hajutada keha ja meelega seotud häiritused. 

Teises tetraadis rahustatakse meele moodustised, tunded ja tajud, kogedes rõõmu ja vaimustust. 

Kolmandas tetraadis sisenetakse korduvalt *[[jhāna]]*’desse, kogedes meele täielikku selgust ja kirkust. 

Neljandas tetraadis jõutakse püsituse, eraldumise, lakkamise ja hülgamiseni.

## Vaata ka

Satipatthana

## Viited
Koszyce

**Koszyce** on linn Poolas Väike-Poola vojevoodkonnas Proszowice maakonnas, Koszyce valla halduskeskus. Koszyce asub Proszowicest umbes 22 km idas.

Asulat on esmamainitud 1328. aastal. Koszyce sai linnaõigused 1374. aastal, kuid kaotas need 1869. aastal. 1. jaanuaril 2019 sai Koszyce linnaõigused tagasi.

## Viited
Rey (Tähtede sõda)

**Rey** on väljamõeldud tegelane "Star Warsi" filmisarjas ja järelloo peategelane. Teda kehastab Daisy Ridley filmides "Jõud tärkab" (2015), "Viimased Jedid" (2017) ja "Skywalkeri tõus" (2019) . Tegelaskuju on loonud Lawrence Kasdan, J.J. Abrams, ja Michael Arndt 2015. aasta filmiks.

Rey jäeti lapsena planeedile Jakku ning hiljem satub ta Vastupanu ja Esimese ordu konflikti, liitudes “Vastupanu” liikumisega. Kuna Reyl on tugev "Jõud", siis treenivad Kindral Leia ja Luke Skywalker teda Jediks. Tema põhilisteks vaenlasteks ja vastasteks on Kylo Ren, Kõrgeim Juht Snoke ja Imperaator Palpatine. 

Filmis "Skywalkeri tõus" saab Rey teada, et ta vanaisa on imperaator Palpatine ja seega ta ise ka Palpatine'i suguvõsast. Sama filmi lõpus loobub ta oma endisest perekonnanimest ja kasutab selle asemel uut nime Rey Skywalker.
Anna Lee Fisher

**Anna Lee Fisher** (sündinud 24. augustil 1949 New Yorgis) on Ameerika Ühendriikide keemik, kiirabiarst ja endine NASA astronaut. 

Ta valiti astronaudiks 1978. aastal ning osales missioonil STS-51-A 8.–16. novembrini 1984. Ta viibis kosmoses 7 päeva 23 tundi 44 minutit.

1976. aastal kaitses ta meditsiinidoktori kraadi California Ülikoolis Los Angeleses.

Tema abikaasa on astronaut William Frederick Fisher. Neil on kaks tütart (sündinud 1983 ja 1989). 

Anna Lee Fisher oli kuues naine ja esimene ema kosmoses.

## Viited

## Välislingid
38. ekspeditsioon

**38. ekspeditsioon** oli Rahvusvahelise kosmosejaama 38. alaline meeskond.

Ekspeditsioon algas 10. novembril 2013.

Ekspeditsioon lõppes 10. märtsil 2014.

## Meeskond

## Viited
Oh Joon

**Oh Joon** (hangulis 오준; sündinud 4. oktoobril 1955) on Lõuna-Korea diplomaat. 

Ta oli 2013–2016 Lõuna-Korea suursaadik ÜRO juures ja 24. juulist 2015 28. juulini 2016 ÜRO Majandus- ja Sotsiaalnõukogu president.

2010–2013 oli ta Lõuna-Korea suursaadik Singapuris.
Flesquières

**Flesquières** on vald Põhja-Prantsusmaal Nordi departemangus Le Cateau-Cambrésis' kantonis.

## Vaata ka

* Marcel Gaumont (skulptuur kirikus)

## Viited
Rey

**Rey** võib viidata järgnevale:
* Rey (eesnimi)
* Rey (perekonnaimi)
* Rey (Tähtede sõda), "Star Warsi" filmide tegelane
* Rey (Iraan), linn Iraanis (ka *Shahr-e Rey*)
Józefów nad Wisłą

**Józefów nad Wisłą** (kuni 2003. aasta lõpuni *Józefów*) on linn Poolas Lublini vojevoodkonnas Opole Lubelskie maakonnas, Józefów nad Wisłą valla halduskeskus. Józefów nad Wisłą asub Wisła paremal kaldal, Opole Lubelskiest ligi 15 km edelas.

Józefów nad Wisłą sai linnaõigused 1687. aastal, kuid kaotas need 1868. aastal. 1. jaanuaril 2018 sai Józefów nad Wisłą linnaõigused tagasi.

## Viited
Fontaine-au-Pire

**Fontaine-au-Pire** on vald Põhja-Prantsusmaal Nordi departemangus Le Cateau-Cambrésis' kantonis.

## Viited
39. ekspeditsioon

**39. ekspeditsioon** oli Rahvusvahelise kosmosejaama 39. alaline meeskond.

Ekspeditsioon algas 10. märtsil 2014.

7. mail paigaldasid meeskonnaliikmed jaama seadme, mille eesmärgiks oli teha kindlaks, kas jaamas oleks võimalik kasvatada taimi.

Ekspeditsioon lõppes 13. mail.

## Meeskond

## Viited
Siedliszcze

**Siedliszcze** on linn Poolas Lublini vojevoodkonnas Chełmi maakonnas, Siedliszcze valla halduskeskus. Siedliszcze asub Chełmi kesklinnast ligi 23 km lääneloodes.

Siedliszcze sai linnaõigused 1548. aastal, kuid kaotas need 1760. aastal. 1. jaanuaril 2016 sai Siedliszcze linnaõigused tagasi.

## Viited
Lubowidz

**Lubowidz** on linn Poolas Masoovia vojevoodkonnas Żuromini maakonnas, Lubowidzi valla halduskeskus.

Lubowidz sai linnaõigused 1521. aastal, kuid kaotas need 1660. aastal. 1. jaanuaril 2019 sai Lubowidz linnaõigused tagasi.

## Viited
Vallée de Mai

**Vallée de Mai** on UNESCO maailmapärandi nimistusse kuuluv looduspark Praslini saarel.

Pargis kasvab Coco de Meri palm, millel on maailma suurim pähkelvili (kuni 18 kg). Park võeti looduskaitse alla 1966. aastal.